Regjeringa Stoltenberg II

Regjeringa Stoltenberg II var den fungerande regjeringa i Noreg mellom 2005 og 2013. Den vart danna med Jens Stoltenberg som statsminister, etter Stortingsvalet 2005. Regjeringa er ein koalisjon mellom Arbeidarpartiet (Ap), Senterpartiet (Sp) og Sosialistisk Venstreparti (SV). Regjeringa blir ofte kalla den raud-grøne regjeringa. Etter Stortingsvalet 2009 hadde dei tre regjeringspartia framleis fleirtal i Stortinget, og heldt dermed fram med regjeringssamarbeidet. 20. oktober 2009 vart det presentert fleire endringar blant medlemmene av regjeringa, statsrådane, og den har difor i media også blitt omtalt som Regjeringa Stoltenberg III.

 Regjeringa sin første periode, 2005-2009 

Då valresultatet viste at dei tre partia til saman fekk fleirtal i Stortinget, byrja regjeringsforhandlingar mellom dei tre den 26. september 2005 på konferansestaden Soria Moria i Oslo. Soria Moria-erklæringa er ei nemning på forhandlingsresultatet, som er det politiske grunnlaget for regjeringa. 

Den nye regjeringa vart oppnemnd av Kongen i statsråd med verknad frå den 17. oktober 2005.

 Regjeringa sin andre periode, 2009-2013 

Dei tre regjeringspartia vann Stortingsvalet 2009, og fekk dermed høve til å halde fram i regjering. Dei tre partileiarane Stoltenberg, Navarsete og Halvorsen starta regjeringsforhandlingane måndag 21. september i Regjeringskvartalet i Oslo.

Onsdag 7. oktober 2009 la dei tre partia fram Soria Moria II, ei ny regjeringserklæring som skal fungere som ei plattform for det vidare arbeidet med å styre Noreg. Denne erklæringa vart lagt fram på konferansestaden Soria Moria i Oslo, på same måte som etter valet i 2005.

 Regjeringa i september 2012 

I 2012 hadde regjeringa totalt 20 medlemer, 12 statsrådar representerte Arbeidarpartiet, medan Sp og SV hadde fire statsrådar kvar. Statsministeren og partileiarar frå Sp og SV er rangert øvst, deretter kjem utanriksministeren og så resten av statsrådane i vilkårleg rekkjefølgje.

Statsminister: Jens Stoltenberg (Ap)

Statsrådar i:

Kommunal- og regionaldepartementet:
 Liv Signe Navarsete (Sp)
Kunnskapsdepartementet:
 Kristin Halvorsen (SV)
Utanriksdepartementet:
 Utanriksminister: Espen Barth Eide (Ap)
 Utviklingssaker: Heikki Holmås
Forsvarsdepartementet: 
 Anne-Grete Strøm-Erichsen (Ap)
Finansdepartementet:
 Sigbjørn Johnsen (Ap)
Nærings- og handelsdepartementet:
 Trond Giske (Ap)
Samferdsledepartementet:
 Marit Arnstad (Sp)
Helse- og omsorgsdepartementet:
 Anne-Grete Strøm-Erichsen (Ap)
Miljøverndepartementet:
 Bård Vegar Solhjell (SV)
Justis- og politidepartementet:
 Grete Faremo (Ap)
Olje- og energidepartementet:
 Ola Borten Moe (Sp)
Statsministerens kontor (Stabssjef):
 Karl Eirik Schjøtt-Pedersen (Ap)
Kunnskapsdepartementet:
 Tora Aasland (SV) (forsking og høgare utdanning)
Kulturdepartementet:
 Hadia Tajik (Ap) 
Landbruks- og matdepartementet:
 Trygve Slagsvold Vedum (Sp)
Arbeidsdepartementet:
 Anniken Huitfeldt (Ap)
Fornyings-, administrasjons- og kyrkjedepartementet:
 Rigmor Aasrud (Ap)
Fiskeri- og kystdepartementet:
 Lisbeth Berg-Hansen (Ap)
Barne-, likestillings- og inkluderingsdepartementet:
 Inga Marte Thorkildsen (SV)

 Tidlegare medlemer av regjeringa 
Denne lista er sortert etter statsrådpostane.

 17. oktober 2005-20. juni 2008 var Bjarne Håkon Hanssen arbeids- og inkluderingsminister
 17. oktober 2005-21. september 2007 var Odd Roger Enoksen olje- og energiminister 
 21. september 2007-19. juni 2008 var Åslaug Haga olje- og energiminister
 17. oktober 2005-21. september 2007 var Åslaug Haga kommunalminister
 21. september 2007-20. oktober 2009 var Magnhild Meltveit Kleppa kommunalminister </ li>
 17. oktober 2005-18. oktober 2007 var Øystein Djupedal kunnskapsminister 
 17. oktober 2005-18. oktober 2007 var Karita Bekkemellem barne- og likestillingsminister
 18. oktober 2007-15. februar 2008 var Manuela Ramin-Osmundsen barneminister
 17. oktober 2005-18. oktober 2007 var Helen Bjørnøy miljøvernminister
 17. oktober 2005-18. oktober 2007 var Erik Solheim utviklingsminister
 17. oktober 2005-29. september 2006 var Odd Eriksen næringsminister
 29. september 2006-20. juni 2008 var Dag Terje Andersen næringsminister
 17. oktober 2005-20. juni 2008 var Sylvia Brustad helse- og omsorgsminister
 17. oktober 2005-20. juni 2008 var Terje Riis-Johansen landbruksminister
 20. oktober 2009-18. juni 2012 var Magnhild Meltveit Kleppa samferdsleminister

 Kjelder 

Regjeringa Stoltenberg II hos regjeringa.no, vitja 26. desember 2009

 Bakgrunnsstoff 
 Odin- informasjon frå regjeringa og departementa 


Stoltenberg 2